Білім  алушылардың  жеке  мүдделері  мен  қажеттіліктерін ескере отырып, бейінді оқытуды іске асыру
Мақсаты: Берілген таңдау курсы, қолданбалы курс арқылы оқушылардың пәнге қызығушылығын арттыру,олимпиадалар мен байқауларға, ғылыми жобаларға дайындау барысында білім сапасын көтеру.
2021-2022 оқу жылындағы алдымызға қойылған , жалпы орта білім берудің негізгі міндеттері:
1) міндетті оқу пәндері мен таңдау бойынша бейіндік оқу пәндерін үйлестіру негізінде жаратылыстану-математикалық және қоғамдық-гуманитарлық бағыттарда бейінді оқытуды жүзеге асыру;
2) оқу пәндерін оқытудың стандарттық және тереңдетілген деңгейлерін үйлестіру негізінде жоғары оқу орындарына түсуге білім алушылардың академиялық дайындығын қамтамасыз ету;
3) рухани-адамгершілік қасиеттерін, коммуникативтік, әлеуметтік, зерттеушілік дағдыларын және проблемаларды сын тұрғысынан және шығармашылықпен ойлау негізінде шешу біліктілігін мақсатты дамыту;
4) мектеп бітірушілерге олардың мүдделері мен қабілеттеріне сәйкес кәсіби өзін-өзі анықтауына көмектесу;
5) мектеп бітірушілерге өмір бойы білім алуын жалғастыруға оң көзқарасының, өмірде мансаптық өсуі мен танымдық процесін реттеуге даярлығының қалыптасуына көмектесу болып табылады.
10-11-сыныпта оқу процесі «Жалпы білім беру ұйымдарына арналған жалпы білім беретін пәндердің, таңдау курстарының және факультативтердің үлгілік оқу бағдарламаларын бекіту туралы» Қазақстан Республикасы Білім және ғылым министрінің 2013 жылғы 3 сәуірдегі № 115 бұйрығына өзгеріс пен толықтырулар енгізу туралы» Қазақстан Республикасы Білім және ғылым министрінің 2017 жылғы 27 шілдедегі № 352 бұйрығына және «Жалпы білім беру ұйымдарына арналған жалпы білім беретін пәндердің, таңдау курстарының және факультативтердің үлгілік оқу бағдарламаларын бекіту туралы» Қазақстан Республикасы Білім және ғылым министрінің  2013 жылғы 3 сәуірдегі № 115 бұйрығына өзгеріс пен толықтырулар енгізу туралы» Қазақстан Республикасы Білім және ғылым министрінің 2017 жылғы 27 шілдедегі № 352 бұйрығына өзгерістер енгізу туралы» Қазақстан Республикасы Білім және ғылым министрінің 2019 жылғы 7 наурыздағы №105 бұйрығымен (Қазақстан Республикасының Әділет министрлігінде 2019 жылғы 12 наурызда № 18382 болып тіркелді) бекітілген Ұзақ мерзімді жоспар негізінде жүзеге асырылады.
2021-2022 оқу жылында  Үлгілік оқу  жоспарларының вариативтік компоненті  есебінен  5-11 сыныптарда (аптасына 1 сағат) таңдау бойынша курстар ұсынылған
-5-сыныпта «Жақсы  әдет»
-6-сыныпта «Экология» 
-7 сыныпта «Сындарлы  ойлау және эмоционалды  интеллект»
-8-сыныпта «Медиасауаттылық»
-9-сыныпта «Зайырлылық және дінтану  негіздері»; «Эмоционалды зияткерлік» 
-10-11 сыныптарда «Кәсіпкерлік  және бизнес негіздері»
7-сыныптан  бастап Үлгілік  оқу  жоспарларының вариативтік компоненті  есебінен «Домбыра» таңдау курсы енгізілді.
Мектебімізде қандай да бір пәнді  тереңдетіп оқытпайтын болғандықтан, оқушылардың бейініне қарай екі бағытқа бөліп, ата-аналар мен оушылардың  жеке мүдделері  ескеріліп   вариативті сағаттар есебінен таңдау пәндері қойылды.
10-11  сыныптарда 18  сынып бар. 10-сыныптар бойынша -9 сынып,  5-сынып 10 ә,в,г,е,ж жаратылыстану - математикалық  бағыт, 4 - сынып  10 а,б,ғ,д қоғамдық-гуманитарлық  бағытта білім алады. Ал, 11- сыныптарда 9-сынып бар, олардың   6-сыныбы 11 а,ә,б,г,д,е сыныптары жаратылыстану-математикалық,  үш сыныбы  11в,ғ,ж сыныптары қоғамдық –гуманитарлық бағытта білім алады.
10-11 сыныптардың жаратылыстану-математикалық бағытында жоғарғы шекті  оқу жүктемесі 37 сағатты құрайды, вариативті жүктемеден, 4 сағат таңдау  пәндері  қойылды.
Ал қоғамдық –гуманитарлық  бағыттағы 10-11 сыныптарға,  вариативті жүктеме  есебінен  8 сағат  таңдау  пәндері берілді.













